
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 127  
                                                               din 30 iunie 2025
      privind acceptarea ofertei unei sponsorizări de către Clubul Sportiv Municipal Sighișoara


Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 18.867/10.06.2025 și la Consiliul Local Sighișoara cu nr. 19.843/18.06.2025, de referatul de aprobare, înregistrat cu nr. 18.866/10.06.2025, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere prevederile Legii nr. 273/2006 privind finanțele publice locale, cu modificările și completările ulterioare;
Având în vedere prevederile Legii nr. 32/1994 privind sponsorizarea, cu modificările și completările ulterioare;

Ținând cont de Regulamentul de organizare și funcționare a Clubului Sportiv Municipal Sighișoara, aprobat prin Hotărârea Consiliului Local Sighișoara nr. 208/28.12.2017 privind înființarea Clubului Sportiv Municipal Sighișoara, cu modificările și completările ulterioare și de obiectivele Clubului Sportiv Municipal Sighișoara, în temeiul cărora printre atribuțiile funcționale ale administrației acestuia se numără și demersurile de atragere de surse de finanțare extrabugetare pentru a asigura buna funcționare a activității Clubului Sportiv Municipal Sighișoara, prin mijloacele legale avute la dispoziție, sens în care se încearcă și atragerea de sponsorizări și donații;
Luând în considerare că, în concret, s-a atras oferta de sponsorizare din partea SEFAR S.R.L., cu sediul în municipiul Sighișoara, str. Lalelelor, nr. 14, cu suma de 20.000 (douăzecimii) lei, destinată pentru finanțarea secției sportive de HANDBAL a Clubului Sportiv Municipal Sighișoara, cu posibilitatea de amplasare, pe o perioadă de un an, în incinta sălii de sport „Radu Voina”, a 2 (două) bannere publicitare, de dimensiuni 5,00 *1,40 m, pe care sponsorul se obligă să le execute;
Având în vedere Hotărârea nr. 5/03.06.2025 a Consiliului de administrație al Clubului Sportiv Municipal Sighișoara, prin care se avizează acceptarea sponsorizării în sumă de 20.000 (douăzecimii) lei din partea SEFAR S.R.L. și posibilitatea de amplasare în incinta sălii de sport „Radu Voina”, a 2 (două) bannere publicitare, de dimensiuni 5,00 *1,40 m, pe care sponsorul se obligă să le execute;

Având în vedere Raportul de specialitate al Clubului Sportiv Municipal Sighișoara cu nr. 299/10.06.2025, înregistrat la Municipiul Sighișoara cu nr. 18.864/10.06.2025, prin care se propune acceptarea ofertei unei sponsorizări de către Clubul Sportiv Municipal Sighișoara;

            Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. d), alin. (7) lit. f) și alin. (14), art. 139 alin. (1) și alin. (3) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare
H O T Ă R Ă Ş T E:

Art. 1. Se aprobă acceptarea de către Clubul Sportiv Municipal Sighișoara a ofertei de sponsorizare din partea SEFAR S.R.L., cu suma de 20.000 (douăzecimii) lei, cu posibilitatea amplasării în incinta sălii de sport „Radu Voina”, a 2 (două) bannere publicitare, de dimensiuni 5,00 *1,40 m, pe care sponsorul se obligă să le execute.


Art. 2. Suma de 20.000 (douăzecimii) lei va fi cuprinsă în bugetul de venituri și cheltuieli al Clubului Sportiv Municipal Sighișoara.


Art. 3. Suma menționată la art. 1 din prezenta va fi folosită pentru finanțarea secției sportive de HANDBAL a Clubului Sportiv Municipal Sighișoara.

Art. 4. Ca o consecință a celor menționate mai sus se vor perfecta documentele necesare.

Art. 5. Se mandatează directorul Clubului Sportiv Municipal Sighișoara, cu semnarea contractului de sponsorizare, pentru suma de 20.000 (douăzecimii) lei, din partea SEFAR S.R.L. Modelul - cadru de contract este prezentat în anexa nr. 1 la prezenta.

Art. 6. Cu ducerea la îndeplinire a prevederilor prezentei hotărâri se încredințează directorul Clubului Sportiv Municipal Sighișoara, compartimentele de specialitate din cadrul Clubului Sportiv Municipal Sighișoara, Compartimentul Buget, Contabilitate, Salarizare – Direcția Economică din cadrul Municipiului Sighișoara și SEFAR S.R.L.


Art. 7. Prin  grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro  

PREŞEDINTE DE ŞEDINŢĂ,
  

    Șoneriu Mihai - Marcel

                                                                                                         Contrasemnează pentru legalitate
                                    SECRETARUL GENERAL al municipiului,

                                                               Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Biroul Buget, Contabilitate, Salarizare – Direcția Economică;

  2 ex. Clubul Sportiv Municipal Sighișoara;

  1 ex. SEFAR S.R.L.
10 ex.  
B.A.

